open-index/open-wikipedia-markdown huggingface dataset:
Waldheim-prosessene

**Waldheim-prosessene** er betegnelsen på en serie politiske prosesser som fant sted fra 21. april til 29. juni 1950 i tukthuset i den saksiske småbyen Waldheim i den daværende totalitære kommuniststaten DDR.

Ca. 3&nbsp;400 personer, overveiende konsentrasjonsleirfanger fra de sovjetopererte konsentrasjonsleirene i Bautzen, Buchenwald og Sachsenhausen, ble dømt i politiske skueprosesser for påståtte «krigsforbrytelser» og «nasjonalsosialistiske forbrytelser», noe som i realiteten betød at personene stod i opposisjon til stalinismen og SED-regimet. Etter at de siste sovjetiske interneringsleirene hadde stengt, ble fangene overgitt til DDR-myndighetene «for granskning av sine forbryterske aktiviteter og domfellelse av retten».

Hver enkelt rettssak varte i gjennomsnitt tyve minutter, og noen kritisk gjennomgang av bevisene presentert av de stalinistiske myndighetene fant ikke sted. Prosessen ble nøye styrt av SED-ledelsen, og dommerne var ikke jurister, men «folkedommere» utvalgt på grunnlag av lojalitet til regimet og deretter gitt et kortvarig opplæringskurs. Dette skulle sikre at dommene var slik SED-ledelsen og de sovjetiske okkupantene ønsket. De få tilfellene hvor enkelte av dommerne oppviste motstand mot prosessen, ble massivt undertrykt. Blant de ansvarlige var Hilde Benjamin («Røde Hilde»), som i 1953 ble belønnet med posten som DDRs justisminister.

Dommene skulle ikke være på mindre enn fem års tukthus. Hva forsvarerne angikk, i den grad slike var tilstedeværende, var dette utkommanderte statlige advokater.

Av de tiltalte ble 32 dømt til døden, og 24 av disse henrettet. Bare 14 av de 3&nbsp;400 personene fikk straffer på mindre enn fem år.

I tukthuset Waldheim/Sachsen omkom natt til 4. november 1950 ifølge dødsattestene 24 ungdommer av hjertesvikt med fem minutters mellomrom. I virkeligheten var de blitt hengt.

Prosessene førte til internasjonale protester, og mange dømte ble løslatt i 1952. Andre fikk redusert straff. Thomas Mann skrev til Walter Ulbricht og spurte hvilken mening det ga å dømme folk «i nazismens villeste stil», nøyaktig slik «den til helvete ankomne Roland Freisler» hadde gjort.

Waldheim-prosessene ble erklært ugyldige, og alle ofrene rehabilitert etter DDRs undergang. Noen av dommerne og statsadvokatene i prosessene ble stilt for retten ved tyske domstoler etter gjenforeningen, tiltalt for blant annet frihetsberøvelse.

## Referanser


## Litteratur
* Fricke, Karl Wilhelm: *Politik und Justiz in der DDR*, Wissenschaft und Politik, Köln 1990, ISBN 3-8046-8568-4.
* Werkentin, Falco: *Politische Strafjustiz in der Ära Ulbricht*, Ch. Links, Berlin 1995, S.176ff, ISBN 3-86153-069-4.

## Eksterne lenker
* https://www.hdg.de/lemo/bestand/objekt/foto-waldheimer-prozess.html Foto fra prosessen, 21. juni 1950.
Kornél Pajor

**Kornél Pajor** (født 1. juli 1923 i Budapest, død 18. mai 2016 i Sverige) var en ungarsk-svensk skøyteløper. Han konkurrerte først for Ungarn til og med sesongen 1948/49 og siden for ISU i 2 sesonger (1949/50–1950/51) og deretter for Sverige. Etter sin skøytekarriere arbeidet han som arkitekt i svenske Djursholm etter å ha fullført arkitektstudiene i Sverige ved Kungliga Tekniska högskolan (KTH) i Stockholm.

## Skøyteløper og flyktning
Pajor var i perioden 1948 til 1954 med i internasjonale mesterskap. Hans beste år var i 1949 da han først vant bronse i europamesterskapet i Davos og deretter ble verdensmester allround på Bislett stadion i Oslo. Pajor satte nye verdensrekorder på både meter og var den første som gikk under 17 minutter på meter. Begge disse løpene ble gjort under EM i 1949 i Davos, men bare -metertida ble stående da Hjalmar «Hjallis» Andersen forbedret -meterrekorden ytterligere i et senere par. Disse resultatene gjør Pajor til tidenes mest meritterte ungarske skøyteløper (Emese Hunyady tok sine internasjonale titler i allround 1994 og på  meter i 1999 som naturalisert østerriksk statsborger som hun ble i 1985).

I forbindelse med Allround-VM 1949 ble Pajor igjen i Norge og fikk flyktningstatus, men via senere internasjonale konkurranser i Trondheim (NOR) og Östersund (SWE) samme sesong så fikk han også flyktningstatusopphold i Sverige. Da  flyktningevisumet var utløpt skulle han egentlig tilbake til Norge, men via sine gode svenske kamerater og kontakter (Gösta og Olga Olander samt Sven Låftman) fikk han raskt innvilget svensk statsborgerskap. I sesongene 1949/1950 og 1950/1951 konkurrerte han derfor internasjonalt for ISU og deretter for Sverige.

## Arkitekt
Pajor hadde sitt eget arkitektkontor i Djursholm. Han tegnet blant annet Domus-bygget i Djursholm som ble oppført i 1968. Domus-bygget byttet senere navn til *Gallionen*.

## Resultater

:*- = ikke deltatt*
:*NC40 = ikke kvalifisert for siste distanse, fikk 40.-plass sammenlagt etter tre distanser*

## Verdensrekorder

## Referanser




## Eksterne lenker
* 
* 
*  Minnesord: Kornel Pajor, Djursholm  på ltz.se av Carl-Erik Asplund, IF Castor, Östersund och Järfälla
Stick diagram design

**Stick diagram** er en skisse av et utlegg for en CMOS-krets. Skissen taes det ikke hensyn til størrelses orden, kun hvordan lagene kobles sammen (derfor kalles det "stick diagram" på engelsk).

Hensikten med stickdiagram er å redusere antall kryssende metallforbindelser. Til dette finner en**"Euler banen"** vha. matematisk grafteori, som bygger på Leonhard Euler's problem: Broene i Königsberg, til å finne ut hvordan kretsene skal legges for å unngå kryssinger. Når stickdiagrammet er ferdig kan en lage et utlegg som har samme form som stickdiagrammet, men med de riktige størrelser på transistorene.

## Eksempel CMOS-NOG port
CMOS

**Komplementær metalloksidhalvleder** (**Komplementær MOS** eller **CMOS**) er en hovedklasse av integrerte kretser (IC). Disse IC'ene inkluderer mikroprosessor, mikrokontroller, statisk minne, og andre digitale logiske kretser, som for eksempel bildebrikker i digitalkameraer. CMOS kretser brukes også i analog elektronikk.

## CMOS topologi

Det som gjør CMOS **komplementær** er at designet inneholder to enheter som er komplementære for hverandre: NMOS og PMOS. PMOS brukes stort sett i opptrekksnetverket, og NMOS i tilsvarende nedtrekksnettverket. Siden disse nettverkene er komplementære vil ingen være «på» samtidig og en får derfor minimalt med statisk strøm mellom forsyningene. Ren NMOS design, altså før CMOS design, var opptrekksnetverket erstattet med passive komponenter. Da opptrekket og nedtrekket ikke er komplementært vil det gå en statisk strøm når NMOS'en er «på». Dette begrenset antallet transistorer det var mulig å realisere på én chip før det statiske effektforbruket ble for stort. Blant annet Intels 4004 (1972) og 8080 (1974) prosessorer var NMOS-logikk. For å kunne ha flere transistorer på én chip måtte man bli kvitt problemet med statisk strøm.

## Historisk perspektiv
* 1925: J. E. Lilienfeld (Canada) og O. Heil (England) (uavhengig av hverandre i 1935), "The Basic principal Behind MOSFET in a patent"
* 1963: Første CMOS IC, introdusert av Wanlass
* 1970: Første 4kbit minne i nmos logikk.
* 1972: "4004": Første mikroprosessor fra intel i nmos logikk.
* 1974: "8080": mikroprosessor fra Intel i nmos logikk.
Live

**Live** er en variant av jentenavnet Liv. Navnet kommer fra det norrøne ordet «hlif», som betyr «vern» eller «beskyttelse», men også «liv». Navnedag for Live og Liv er 2. oktober. 

## Utbredelse
Navnet *Live* var i bruk i Norge på 1700- og 1800-tallet men ble vanlig først fra 2000-årene og hadde en popularitetstopp med 0,8 % i 2020.

Ifølge Statistisk sentralbyrå var det i 2006 1367 kvinner som har Live som første fornavn og 1000 kvinner som har Live som eneste fornavn. Live er svært lite brukt utenfor Norge.

|}

## Kjente personer med navnet
* Live Kleveland (født 1972), jurist og dyreverner
* Live Bressendorf Lindseth (født 1950), forfatter 
* Live Maria Roggen (født 1970), jazzvokalist
* Live Nelvik (født 1982), programleder og skuespiller

## Referanser


## Eksterne lenker
*
Chitwan nasjonalpark

**Chitwan nasjonalpark** dekker et område på 932 km² og er den eldste nasjonalparken i Nepal. 

Nasjonalparken ligger i distriktet Chitwan i *Narayani sone* i *Sentralregionen*.

Fra perioden 1846 &ndash; 1951 ble området brukt til storstilt jakt. I 1973 ble Chitwan satt av til nasjonalpark for å hovedsakelig verne bestanden av indianeshorn (samme art som javaneshorn), og i 1984 ble området en del av «Verdensarven».


Chitwan-Nashorn-14-2013-gje.jpg|
Chitwan-Elefanten-10-2013-gje.jpg|
Chitwan-Elefantenbad-12-Mahud-2013-gje.jpg|
Chitwan-Elefantencamp-14-Bulle-2013-gje.jpg|
Chitwan-Elefantenritt-10-Flussdurchquerung-2013-gje.jpg|
Chitwan-Vogelwelt-06-Seidenreiher und Storch-2013-gje.jpg|
Chitwan-Sauraha Beach-02-Ufergastronomie-2013-gje.jpg|
Chitwan-Boot-06-Sonnenuntergang-2013-gje.jpg|


## Eksterne lenker
* UNESCO
* World Conservation Monitoring Centre
Liste over fylker i Maine

**Liste over fylker i Maine**. Den amerikanske delstaten Maine består av 16 fylker.

## Alfabetisk oversikt

## Sortert etter areal
Liste sortert ettet fylkenes totale areal:

## Etter innbyggere
Liste sortert etter innbyggere i år 2000.

## Historie
# Androscoggin County:  grunnlagt i 1854 fra deler av Cumberland County, Kennebec County, Lincoln County og Oxford County. Administrasjonssenter: Auburn.
# Aroostook County:  grunnlagt i 1839 fra deler av Penobscot County og Washington County. Administrasjonssenter: Houlton.
# Cumberland County: grunnlagt i 1761 som Cumberland County, Massachusetts fra deler av York County. Administrasjonssenter: Portland.
# Franklin County: grunnlagt i 1838 fra deler av Kennebec County, Oxford County og Somerset County. Administrasjonssenter: Farmington.
# Hancock County: grunnlagt som Hancock County, Massachusetts in 1790 fra deler av Lincoln County. Administrasjonssenter: Ellsworth.
# Kennebec County: grunnlagt  som Kennebec County, Massachusetts i 1799 fra deler av Lincoln County. Administrasjonssenter: Augusta.
# Knox County: grunnlagt i 1860 fra deler av Lincoln County og Waldo County. Administrasjonssenter: Rockland.
# Lincoln County: grunnlagt i 1760 fra deler av York County. Administrasjonssenter: Wiscasset.
# Oxford County: grunnlagt i 1805 som Oxford County, Massachusetts fra deler av Cumberland County og York County. Administrasjonssenter: Paris.
# Penobscot County: grunnlagt i 1816 som Penobscot County, Massachusetts fra deler av Hancock County. Administrasjonssenter: Bangor.
# Piscataquis County: grunnlagt i 1838 fra deler av Penobscot County og Somerset County. Administrasjonssenter: Dover-Foxcroft.
# Sagadahoc County: grunnlagt i 1860 fra deler av Lincoln County. Administrasjonssenter: Bath.
# Somerset County: grunnlagt i 1809 som Somerset County, Massachusetts fra deler av Kennebec County. Administrasjonssenter: Skowhegan.
# Waldo County: grunnlagt i 1827 av deler fra Hancock County, Kennebec County og Lincoln County. Administrasjonssenter: Belfast.
# Washington County: grunnlagt i 1790 som Washington County, Massachusetts fra deler av Lincoln County. Administrasjonssenter: Machias.
# York County: grunnlagt i 1652 som Yorkshire County, Massachusetts av deler av District of Maine. Nytt navn i 1668; York County av Massachusetts. Administrasjonssenter: Alfred.

## Referanser
Telemark politidistrikt

**Telemark politidistrikt** var inntil 31. desember 2015 et av 27 politidistrikter i Norge. Det omfattet alle 18 kommuner i Telemark fylke. Distriktet betjente en befolkning på om lag 166&nbsp;000 mennesker og dekket et areal på ca. 15&nbsp;315 kvadratkilometer. Totalt var om lag 420 mennesker ansatt i politidistriktet. Politimester var Rita Kilvær. Området er fra 2016 en del av Sør-Øst politidistrikt.

Telemark politidistrikts hovedsete var Skien. Distriktet hadde grense mot politidistriktene Agder, Haugaland og Sunnhordland, Hordaland, Nordre Buskerud, Søndre Buskerud og Vestfold.

## Politidistriktets særpreg
Befolkningskonsentrasjonen i Grenland tilsier at det er noe storbyproblematikk. Miljøoppgavene er omfattende med sjø og kyst, fjell og vidde, og industri og forurensing. Flere tjenestesteder har snøscootertjeneste om vinteren. Andre har båttjeneste om sommeren. Fylket har flere havner med ankomst av internasjonale skip og jevnlig avdekkes smugling. 

## Organisering
Telemark politidistrikt var organisert i åtte driftsenheter. Av dem hadde fire distriktsovergripende funksjoner og fire var geografiske driftsenheter.

### Driftsenheter med distriktsovergripende funksjoner

#### Administrativ enhet
Administrativ enhet hadde en ren stabsfunksjon for politimesteren med ansvar for økonomi, personal og organisasjon, lønn, IKT, post og arkiv samt husforvaltning.

#### Felles operativ enhet (FOE)
Felles operativ enhet koordinerte politiets ressursinnsats i hele Telemark gjennom operasjonssentralen i Skien. I tillegg ivaretok FOE beredskapsplanlegging, sentralarresten og sentralbordfunksjon for Telemark politidistrikt.

#### Felles kriminalenhet (FKE)
Felles kriminalenhet omfattet spesialteam for etterforskning av organisert kriminalitet, økonomisk og miljøkriminalitet, familievold og seksuelle overgrep samt team for kriminalteknikk og IKT-etterforskning. FKE omfattet også påtalefunksjoner for hele politidistriktet. FKE hadde ansvaret for straffesaksbehandlingen og gav direktiver for hele straffesakskjeden. 

#### Politiets sikkerhetstjeneste (PST)
Politiets sikkerhetstjeneste er den nasjonale sikkerhetstjenesten i Norge. PST forebygger og etterforsker lovbrudd mot nasjonens sikkerhet og selvstendighet. PST er et av politietatens særorgan, og har medarbeidere i alle politidistriktene. 

### Geografiske driftsenheter

#### Driftsenhet Grenland
Driftsenhet Grenland omfattet Grenland politistasjon og lensmannskontorene i Bamble og Siljan.

#### Driftsenhet Vestmar
Driftsenhet Vestmar omfattet Kragerø politistasjon og lensmannskontorene i Drangedal og Nissedal.

#### Driftsenhet Midt- og Vest-Telemark
Driftsenhet Midt- og Vest-Telemark omfattet lensmannskontorene i Bø og Sauherad, Fyresdal, Kviteseid, Nome, Seljord, Tokke og Vinje.

#### Driftsenhet Øst-Telemark
Driftsenhet Øst-Telemark omfattet Notodden politistasjon, Rjukan politistasjon og lensmannkontoret i Hjartdal.

## Stasjonene i Telemark
* Grenland politistasjon
* Kragerø politistasjon
* Notodden politistasjon
* Rjukan politistasjon

## Referanser


## Eksterne lenker
* Telemark politidistrikts hjemmeside
* Politiets hjemmeside
Juan Pablo Ángel

**Juan Pablo Ángel** (født 24. oktober 1975 i Medellín) er en colombiansk tidligere fotballspiller som sist spilte i den colombianske klubben Atletico Nacional. Han begynte sin profesjonelle karriere som fotballspiller i Atlético Nacional i hjembyen Medellín i Colombia. Han spilte i klubben fra 1993 til 1997. I 1997 ble han solgt til Club Atlético River Plate i Argentina. Der ble han til år 2000. Fra 2000 har han spilt i Aston Villa. I 2007 signerte han med Red Bull New York, hvor han hadde stor suksess i fire sesonger. Etter 2010-sesongen ville ikke Àngel forlenge kontrakten med New York og ble dermed bosman-spiller. Han ble plukket opp av Los Angeles Galaxy i desember 2010.

Han har spilt 33 landskamper for  og scoret 9 mål.

## Referanser


## Eksterne lenker
*
Det første slaget om El Alamein

**Det første slaget om El Alamein** var et slag i Egypt under andre verdenskrig, mellom De allierte (først og fremst britiske styrker) og aksemaktene (tyske og italienske styrker). Slaget varte fra 1. juli til 27. juli 1942 og resulterte i at de allierte stoppet aksemaktenes fremrykking mot Kairo.

## Bakgrunn for slaget

Etter nederlaget i slaget ved Gazala i juni 1942 hadde den britiske åttende armé trukket seg tilbake fra Mersa Matruh til Alameinlinjen i Egypt. Alameinlinjen gikk fra El Alamein ved Middelhavet 60&nbsp;km sørover til Qattaraforsenkningen. Det var en naturlig forsvarslinje som aksemaktenes styrker ikke kunne omgå, slik de hadde gjort tidligere i felttoget i Nord-Afrika.

## Slaget innledes

Den 1. juli 1942 angrep Afrikakorpset. Den allierte linjen nær El Alamein holdt inntil kvelden og det forsinket Rommels angrepsplan. Den 2. juli konsentrerte Rommel sine styrker i nord for å bryte gjennom ved El Alamein. Den britiske general Auchinleck beordret et motangrep ved senter av aksemaktenes linje, men motangrepet feilet. De allierte angrep også i sør der de hadde mer suksess mot italienske styrker. Som et resultat av hard alliert motstand bestemte Rommel seg for å omgruppere og forsvare de posisjonene man hadde erobret.

Den 10. juli angrep Auchinleck igjen ved Tel el Eisa i nord og tok over ett tusen fanger. Rommel gikk til motangrep, men oppnådde lite. Auchinleck angrep så igjen, i senter av Ruweisat Ridge ble det utkjempet to slag, den 14. og 21. juli. Ingen av de allierte angrepene var suksessfulle og under det andre angrepet klarte ikke stridsvognene å følge infanteriet som planlagt, og 700 soldater ble tapt. På tross av dette ble to nye angrep iverksatt den 27. juli. Angrepet i nord ved Tel el Eisa var et mindre tap. Det andre angrepet ved Miteiriya var mer mer alvorlig, de fiendtlige minefeltene var ikke ryddet og infanteriet var uten stridsvognstøtte under et tysk motangrep.

## Rommel stoppet

Den Åttende armé var utmattet, og den 31. juli beordret general Auchinleck en pause i offensive operasjoner og styrking av forsvarsposisjoner for å møte mulige motoffensiver.

Slaget hadde endt uavgjort, men aksemaktenes offensiv mot Alexandria var stoppet. Et nytt forsøk fra Rommel på å omgå eller bryte de allierte stillingene ble slått tilbake i slaget ved Alam Halfa i august.

## Se også

* Det andre slaget om El Alamein

## Eksterne lenker

* BBC om slaget, beretninger fra soldater som var med (engelsk)
Shriners Children’s Open

**[[Shriners Hospitals for Children|Shriners Children’s]] Open** er en golfturnering på den amerikanske PGA-touren, som spilles hvert år på TPC Summerlin i Las Vegas i Nevada. Turneringen har blitt avholdt siden 1983 og frem til 2003 ble turneringen spilt over 5 runder på flere baner i området.

Fra 1989 til 1999 gikk turneringen under navnet **Las Vegas Invitational**, og var turneringen som Tiger Woods vant sin første seier på PGA-touren i 1996.

Shriners Hospitals for Children overtok ansvaret for turneringen foran 2007-utgaven, og fra 2008 til 2012 var artisten Justin Timberlake vert for turneringen.

Under PGA-touren 2022/23 ble turneringen spilt to ganger, grunnet flytting av høstdelen til slutten av sesongen fra og med 2024-sesongen.

## Vinnere

## Referanser


## Eksterne lenker
* 
* Profil på PGATOUR.com
George Ayscue

**George Ayscue** (født ca. 1616, død 1671) var en engelsk marineoffiser som tjente i borgerkrigen og i de engelsk-nederlandske krigene.

Under borgerkrigen i 1648, mens han tjente som kaptein i marinen til det engelske parlamentet, forhindret Ayscue flåten fra å hoppe av til rojalistene og ble forfremmet til *general til sjøs*. I 1651 tjente han med general til sjøs Robert Blake i erobringen av Scillyøyene fra sir John Grenville. Senere samme år tok han Barbados fra lord Willoughby og de andre engelske koloniene i Amerika. 

Han ble beseiret av den nederlandske admiralen Michiel de Ruyter i den første engelsk-nederlandske krig i slaget ved Plymouth. Ayscue ble fratatt sin kommando og dro i tjeneste i den den svenske marinen før han returnerte etter at Karl II ble gjeninnsatt.

I den andre engelsk-nederlandske krig ledet han en skvadron i slaget ved Lowestoft i 1665. I firedagersslaget i 1666 gikk hans flaggskip «Prince Royal» på grunn på Galloper Shoal, og han ble tvunget til å overgi sitt skip til Cornelis Tromp. Han ble dermed den siste admiral i Royal Navy som har blitt tatt av fienden. Han ble holdt fanget under krigen i det nederlandske statsfengselet Loevestein.

## Referanser
Morgenstemning

**«Morgenstemning»** er et musikkstykke for orkester av Edvard Grieg, skrevet 1874&ndash;1875 som en del av scenemusikken til Henrik Ibsens skuespill *[[Peer Gynt]]* (op. 23, der «Morgenstemning» er stykke nr. 13). Stykket inngår også som første sats i *Peer Gynt-suite nr. 1, op. 46* fra 1888.
## Besetning

Stykket er skrevet for et orkester bestående av 2 fløyter, 2 oboer, 2 klarinetter, 2 fagotter, 4 valthorn, 2 trompeter, pauker og strykere. 

I 1888 ble det også utgitt versjoner for 2- og 4-hendig piano.
## Musikken

«Morgenstemning» ble skrevet som forspill til fjerde akt av Ibsens *Peer Gynt*.  Ved premieren i 1876 begynte fjerde akt ved dagens scene 5 i fjerde akt («Tidlig morgen. Stenet egn med udsigt ind over ørken»). Senere ble de foregående 4 scenene også tatt med i fjerde akt, og «Morgenstemning» derfor flyttet fram. Stykket innleder derfor i dag en scene lagt til sydvestkysten av Marokko, der Peer Gynt er blitt en velhavende mann og er vert for et aftenmåltid for sine venner.

Musikken er en naturbeskrivelse hvor Grieg så for seg en soloppgang helt fra de første solstrålene bryter igjennom: 
:
\relative c'' {
\set Staff.midiInstrument = #"flute"
\set Score.tempoHideNote = ##t \tempo 4. = 50
\time 3/4
  \set Score.barNumberVisibility = #all-bar-numbers-visible
  \override TupletBracket #'stencil = ##f
  \set Score.currentBarNumber = #1
  \key e\major
  % Permit first bar number to be printed

b'8\p([ gis fis] e[ fis gis)]|b([ \acciaccatura { gis16 a } gis8 fis] e[ fis16 gis fis gis)] | \acciaccatura { gis16 a } b8([ gis\ gis cis)]\!| b( gis fis e4)]
}


## Innspillinger (i utvalg)
*George Thalben-Ball, orgel. Innspilt i Kingsway Hall, London, 6. juli 1933. Utgitt på 78-platene HMV B&nbsp;4484 og på HMV A.L.&nbsp;2870 (i Norge).

## Se også
* Liste over Edvard Griegs verker
* Peer Gynt (Grieg)

## Referanser



## Litteratur
*
Dmitrij Sjepel

**Dmitrij Sergejevitsj Sjepel** (Дмитрий Сергеевич Шепель, født 8. august 1978 i Leningrad) er en russisk skøyteløper.

Sjepel ble europamester i Baselga di Pinè i Italia i 2001.

## Personlige rekorder

## Resultater

:*- = ikke deltatt*
:*NC# = ikke kvalifisert for siste distanse, fikk # plass sammenlagt etter tre distanser*
:*DNS = gikk ikke i mål*

### Medaljeoversikt

## Referanser


## Eksterne lenker
* 
*  Dmitrij Sjepel på Jakub Majerski's Speedskating database (Adelskalender distanser og sammenlagt)
*  Profil som Dmitri Shepel og Dmitrij Sjepel på The-Sports.org (noen mesterskaps- og verdenscup-resultater)
* 
;Bilder
*  Bilder av Dmitrij Sjepel på SpeedSkatingPhotos.info/DesgPhoto.com
Mandal Motorbåtforening

**Mandal Motorbåtforening** ble stiftet i 1920 og er en av landets eldste. Den ble grunnlagt av agronom Wathne. Foreningen har i overkant av 330 medlemmer.

MMF jobber for å øke sikkerheten til sjøs og utbygging av felles bryggeanlegg i Mandals skjærgård. I tillegg avholdes en rekke arrangementer i løpet av året hvorav familiedagen er den mest populære med bla. natursti og fiskekonkurranse for alle barn.

## Eksterne lenker
Mandal Motorbåtforenings hjemmeside
Idrettsforeningen Ørnulf

**Idrettsforeningen Ørnulf**, (tidligere **Idrætsforeningen Ørnulf**) stiftet 23. juni 1893 av 14 gutter på Grünerløkka i Oslo. I starten dominerte friidrett foreningens aktiviteter, men fikk også skyting og bryting på programmet. Klubben har også grupper for fotball og innebandy.

IF Ørnulf startet amatørbryting i 1909, og regnes som en pionerklubb i norsk brytehistorie. Brytegruppen ble i starten ledet av sirkusdirektør Karl Norbeck.

## Friidrett
Klubben dominerte norsk friidrett og vant 9 kongepokaler tidlig på 1900-tallet. Friidrettslegenden Helge Løvland representerte IF Ørnulf; det samme gjorde sprinteren, forfatteren, forretningsmannen og kunstsamleren Rolf Stenersen.

## Boksing
Høsten 1908 ble boksing tatt opp i foreningen etter at medlemmene Conrad Christensen og Grønberg hadde vært i Amerika og lært seg sporten. Ved det første Norgesmesterskapet i boksing i 1909 tok foreningen to gullmedaljer ved Conrad Christensen i fjærvekt og Johan Johansen i mellomvekt A.

I NM 1912 og i NM 1914 ble det to nye gullmedaljer. I 1915 ansatte foreningen to utenlandske trenere, først dansk-amerikaneren John Hindsberg og deretter den danske eks-verdensmesteren Waldemar Holberg. Resultatet ble 4 gull i  
NM 1915 som ble arrangert av Sportsklubben Brage i Trondheim.

Conrad Christensen sønn, amerikanskfødte Edgar Norman, ble Europamester i mellomvekt i 1927, og norsk mester i NM 1924, 1925, 1926 og i 1927. Han representerte IF Ørnulf, før han var med i en gruppe som brøt ut og dannet Bokseklubben Pugilist i Oslo.

Foreningens beste bokser var fluevekteren Asbjørn Berg-Hansen, som tok 8 NM-gull i flue og bantamvekt.

Kjente boksere fra IF Ørnulf i nyere tid er Simen Auseth, Thomas Hansvoll og Frode Steinsvik.
Thomas Hansvoll tok forøvrig sitt første NM-gull i IF Ørnulf's 100-årsjubileumsstevne på Høyenhall i 1993.

## Kilder
* 
:Boken ble skrevet til 50-årsjubileet 1943, men ikke gitt ut før 1946 grunnet andre verdenskrig. Boken som er på vel 300 sider tar for seg begivenheter hvert år de første 50 årene og inneholder bilder, resultatlister, rekordtabeller og et navneregister på nesten  navn.

## Eksterne lenker
* Klubbens nettsider for innebandy
* Nettsider for klubbens «boxing team»
Det endokrine system

**Det endokrine systeme**t er et nettverk av kjertler og organer i kroppen som produserer og frigjør hormoner direkte i blodet. 

Hormoner er kjemiske budbringere som reiser til forskjellige organer og vev, hvor de regulerer en rekke viktige prosesser som stoffskifte, vekst, utvikling, søvn, humør og reproduksjon. I hovedsak sørger det endokrine systemet for at kroppens celler og organer fungerer koordinert og i balanse gjennom hormonregulering.

Det endokrine systemet påvirker også andre organer, inkludert hjertet, leveren og nyrene, som alle kan ha sekundære endokrine funksjoner.

## De viktigste kjertlene og organene i det endokrine systemet
* Hypothalamus
* Hypofysen
* Thyreoidea (skjoldbruskkjertelen)
* Parathyreoidea (biskjoldbruskkjertelen)
* Binyrene
* Langerhanske øyer i bukspyttkjertelen
* Eggstokkene
* Testiklene
* Morkaken

## Referanser
Kristin Frogner

**Kristin Bortolotti** (født **Borge Frogner**; 1978) er en norsk skuespiller, musiker, skulptør og forfatter.

Hun er kjent for sin rolle i *[[Hotel Cæsar]]*, hvor hun spilte Charlotte Iversen. Hun har studert teater ved Royal Academy of Dramatic Art i London og kunst på The Florence Academy of Art i Firenze i Italia.

I 2018 ga hun ut barneboken *Den magiske pappesken* som hun hadde både skrevet og illustrert. Boken er inspirert av sønnens autisme.

## Filmografi
* –, –: *[[Hotel Cæsar]]*, ses. 1–3 og 9–15 – Charlotte Anker-Hansen Iversen

## Diskografi
* : *Just Another Girl* (MTG/Virgin)
* : *Follow the Butterflies*

## Bibliografi
* : *Den magiske pappesken*, barnebok illustrert av forfatteren (Cappelen Damm)
* : *Gutten i tempelet*, barnebok illustrert av forfatteren (Element forlag, egenutgitt)
* : *Innen rekkevidde – inspirert av FNs bærekraftsmål*, barnebok illustrert av forfatteren (Element forlag, egenutgitt)

*Den magiske pappesken* og *Gutten i tempelet* ble kjøpt inn gjennom Kulturrådets innkjøpsordning for ny norsk skjønnlitteratur for barn og unge i henholdsvis april 2018 og juni 2021.

## Referanser


## Eksterne lenker
*  
*  Kristin Frogner hos Cappelen Damm
* 
* 
*
Satellitt-TV

**Satellitt-TV** er digitale TV-sendinger som sendes over en kommunikasjonssatellitt, og kan mottas med en parabolantenne eller flatantenne. For å se sendingene kreves det en mottakerboks som omformer signalene, i tillegg til å dekryptere betal-TV-sendinger. I Norge er satellitt-TV utelukkende betal-TV, og det finnes to konkurrerende selskap, MTG-eide Viasat og Telenor-eide Canal Digital. Disse har samlet 32,5 % av alle TV-kundene i Norge pr 2011.

Innen utgangen av 2001 hadde 520 000 husstander i Norge parabolantenne. Det var i tillegg i overkant av 900 000 husstander som hadde kabel-TV.

## Tekniske egenskaper
Ifølge Canal Digital har Satellitt-TV følgende egenskaper pr 2020:
* Satellittene befinner seg i 36 000 kilometer høyde
* 17 ganger større kapasitet enn digitalt bakkenett
* 6,7 Mbps i båndbredde i snitt per kanal (bakkenett gir 2,2)

## Referanser
Gyldentall

**Gyldentall** eller **gyllentall** (latin *aureus numerus*) er et årsnummer i den 19-årige månesyklusen, bestemmende for påskens plassering.

I 432 f.Kr. fant den greske astronomen Meton ut at månefasene gjentok seg på de samme datoene hvert 19. år. Hvis man i løpet av 19 år regner tolv månesykluser (måned) i tolv av disse årene, og i syv av disse årene skyter inn en trettende månesyklus (måned) i året, vil sol- og månekalenderen synkroniseres med stor presisjon. Denne oppdagelsen ble derfor kalt en Meton-syklus. Den utgjør 235  månesykluser (synodiske måneder) ( døgn). Dette tilsvarer igjen nesten nøyaktig 19 tropiske år ( døgn).

Den første syklusen lot man begynne i år 1 f.Kr. (år 0 eksisterer ikke). Denne fikk gyldentall **1**, og de påfølgende årene fikk dermed gyldentall fra **2** til **19**. Vi er nå inne i den 106. Meton-syklusen som går fra 2014 til 2033. 

Gyldentallet ble brukt til å beregne påskens fullmåne, hvoretter påskedagen inntreffer påfølgende søndag. 

Gyldentallet i den julianske kalenderen, inkludert den gregorianske reformen, kan utregnes ved å dele det aktuelle årstallet med 19 og legge 1 til tallet i resten. Det betyr at 
: Gyldentallet = årstall **mod** 19 + 1
hvor **[[modulo|mod]]** gir resten etter en heltallsdivisjon.

#### Eksempel
Gyldentallene for årene 2013 og 2014 finnes nå som:
: Gyldentallet2013 = 2013 mod 19 + 1 = 18 + 1 = 19
: Gyldentallet2014 = 2014 mod 19 + 1 = 0 + 1 = 1
Så 2013 og 2014 hører til hver sin Metons syklus.

Gyldentall ble også brukt på enkelte avanserte primstaver og i runekalendere. Det hadde praktisk anvendelse så lenge den julianske kalenderen var i bruk.

## Referanser


## Se også
* Epakt
* Påskeformelen
* Solsyklus
* Søndagsbokstav
* Ukedager
* Ukenummer
George Pataki

**George E. Pataki** (født 24. juni 1945 i Peekskill i delstaten New York) er en amerikansk politiker fra Det republikanske parti. Han var guvernør i delstaten New York mellom 1995 og 2007.

Pataki utdannet seg først på Yale University, og tok i 1970 en juridisk doktorgrad på Columbia University.

I 1981 gikk Pataki inn i politikken, da han ble valgt til borgermester i hjembyen Peekskill. Fra 1984 til 1992 satt han i delstatens underhus, før han ble valgt inn i senatet, der han satt fra 1992 til 1994.

Han var guvernør i New York i tre perioder og satt fra 1. januar 1995 til 1. januar 2007.

## Referanser


## Eksterne lenker
* 
* 
*
Anus

:*For det austronesiske språket, se [[Anus (språk)]]*

**Anus** eller **endetarmsåpningen** sitter i enden av endetarmen, som inngår i fordøyelsessystemet. Anus er et område med svært fine, små muskler som regulerer avføring og utslipp av tarmgass.

## Beskrivelse

Som det siste leddet i fordøyelseskanalen blir avfallstoffer eller ubrukt materiale utskilt fra kroppen som avføring / fæces via anus. Endetarmsåpningen er stengt av to to ringmuskler: indre ringmuskel (sfinkter internus) som styres av det autonome nervesystem, og ytre ringmuskelen (sfinkter externus) som styres av viljen. Disse holder innholdet i endetarmen på plass frem til avføringen skal skyves ut.

## Anoskopi
Anoskopi er en undersøkelse av anus med et kort gjennomsiktig plastrør. Etter bruk av engangsklyster som tømming, settes røret inn i anus med en rund sonde igjennom røret slik at enden av røret virker avrundet. Det settes et håndtak med lyskilde og mulighet for å pumpe inn litt luft. Når anoskopet trekkes tilbake gir dette god oversikt over slimhinne og eventuelle hemoroider eller rifter (anal fissurer).

## Analfissur
Analfissur er en rift i overflatecellelaget/slimhinnen helt ytterst i endetarmsåpningen. Det oppstår oftest hos barn som har hard avføring og derfor får en utvidelse av analkanalen. Til fissuren er grodd vil det være vondt å få avføring. Bedøvende oppløsning, (lidocain liniment) vil lindre plagene hvis det påføres rett før barnet skal ha avføring. Nøytrale salver kan også lindre.

## Hemoroider
Venene som drenerer blod fra anus fordeler seg til 
# vener som samles til den nedre hovedvenen til hjertet (inferior vena cava) sammen med mesteparten av kroppen, og
# vener fra tarmene som samles til portvenen som fører til leveren. Det kan bli noe høyere trykk i portvenesystemet. Da blir venene i anus en mulighet for at noe av blodet fra tarmene kan ta snarveien utenom leveren og rett til hjertet. Dette kan gi plagsom forstørrelse av venene i anus som gir hemoroider som arter seg som kuler på overflaten som kan klø, blø og gi smerter. Dersom blodet levrer seg i disse hemoroidene dannes intenst vonde tromboserte vener.

## Perianale absesser
Perianale absesser er betennelser med bakterier og puss som dannes ved anus. Det er flere bindevevsflak og flate muskler i dette området som danner flere hulrom som vanligvis er fylt med fettvev. Dersom det kommer forurensinger og bakterier i noen av disse, kan det dannes en pusshule, ofte med øket trykk. Disse kan bli smertefulle i løpet av få dager. Ofte sees en kul mot anus. Ved å åpne en slik absess og tømme pusset forsvinner smerten og betennelsen forsvinner ofte fort uten behov for antibiotika.

## Referanser
Liste over fylker i Connecticut

**Liste over [[Fylke (USA)|fylker]] i [[Connecticut]]**.

#Fairfield County:  et av de fire opprinnelige fylkene i Connecticut opprettet i 1666. Historiske fylkeshovedsteder: Bridgeport og Danbury.
#Hartford County:  et av de fire opprinnelige fylkene i Connecticut opprettet i 1666. Historisk fylkeshovedstad: Hartford.
#Litchfield County:  grunnlagt i 1751 fra deler av Fairfield County, Hartford County og New Haven County. Historiske fylkeshovedsteder: New Milford og Winsted.
#Middlesex County: grunnlagt i 1785 fra deler av Hartford County og New London County. Historisk fylkeshovedstad: Middletown.
#New Haven County:  et av de fire opprinnelige fylkene i Connecticut opprettet i 1666. Historiske fylkeshovedsteder: New Haven og Waterbury.
#New London County:  et av de fire opprinnelige fylkene i Connecticut opprettet i 1666. Historiske fylkeshovedsteder: New London og Norwich.
#Tolland County:  grunnlagt i 1785 fra deler av Hartford County og Windham County. Historisk fylkeshovedstad: Tolland.
#Windham County:  grunnlagt i 1726 fra deler av Hartford County og New London County. Historiske fylkeshovedsteder: Putnam og Willimantic.

*NB*: Siden 1960-tallet har fylkene i Connecticut ikke noen funksjon som fylke det er kun et geografisk område.

¹Hovedsetene har ingen offisiell status i Connecticut.

## Referanser
Kim Kolstad

**Kim Benjamin Kolstad** (født 1970) er en norsk skuespiller, musiker og forretningsdrivende. Han er spesielt kjent fra rollen som Jens-August i tv-serien *[[Hotel Cæsar]]*.

## Bakgrunn
Han er sønn av forlegger Cathrine Badendyck og kunstner Jan Kolstad.

## Karriere

### Skuespiller og regissør
Kolstad er skuespillerutdannet ved The Arts Educational School i London, hvor han gikk ut i 1995. I 1996 var han ett år ved Rogaland Teater. I 1998 spilte han rollen som Edvard Munch i dokumentarfilmen *[[Livets dans]]*. Samme år hadde han en hovedrolle i spillefilmen *[[Weekend (1998)|Weekend]]*, hvor han spilte Allan. Senere dette året fikk han rollen som Jens-August Anker-Hansen i *[[Hotel Cæsar]]*. Han har også hatt regi på 20 episoder av serien.

### Realitydeltager
Han har vært deltaker i programmene *[[MasterChef]]* i 2015 og *[[Camp Kulinaris]]* i 2018.

### Musikk
Kolstad har blant annet skrevet låten «Maybe Baby», som ble spilt inn av Christian Strand i 2000. Låten toppet VG-lista julen 2000. I 2000 utgav Kolstad singelen «Sommeren Er Kort».

### Sosialt entreprenørskap
I 2012 var Kolstad med på å starte opp foretaket Barbeco Norge AS, som laget og solgte et miljøvennlig alternativ til engangsgriller.

I 2013 var han en av gründerne bak LessTrash AS og nettbutikken lesstrash.no, som i tillegg til Barbeco-produktene solgte andre miljøvennlige hverdagsprodukter.

I 2018 etablerte Kolstad fiskegrossistfirmaet oslosferskeste.no (først kjent som Vippetangen Fisk & Kolonial).

## Film og TV-opptredener

### Som skuespiller
* 1986: *[[Drømmeslottet]]* (spillefilm) – Rune
* 1998: *[[Weekend (1998)|Weekend]]* (spillefilm) – Allan
* 1998: *[[Desperate bekjentskaper]]* (spillefilm) – gutt på discotek
* 1998: *[[Livets dans]]* (spillefilm) – Edvard Munch
* 2005: *[[Import-eksport]]* (spillefilm) – Marius
* 1998–2017: *[[Hotel Cæsar]]* (TV-serie) – Jens-August Anker-Hansen

### Som programleder og realitydeltaker

*2001: *[[Salsa (TV-serie)|Salsa]]* (TV-serie) – programleder
* 2011: *[[Fangene på fortet]]* (TV-serie) – deltaker
* 2015: *[[Masterchef]]* (TV-serie) – deltaker

*2018: *[[Camp Kulinaris]]* (TV-serie) – deltaker
*2026: ''Farmen kjendis'' (TV-serie) - deltaker
## Referanser


## Eksterne lenker
* 
*
Bureau of Industry and Security

**Bureau of Industry and Security** (**BIS**) er en amerikansk føderal etat under Handelsdepartementet som har til oppgave å fremme USAs nasjonale sikkerhet, utenrikspolitikk og økonomiske mål ved å sikre et effektivt system for eksportkontroll og traktatoverholdelse og arbeide for fortsatt amerikansk strategisk teknologisk ledelse.

## Eksterne lenker
*
BIS

**BIS** har ulike betydninger:
*BI Studentsamfunn (BIS) – en norsk studentforening ved Handelshøyskolen BI
*Den internasjonale oppgjørsbanken – internasjonal organisasjon bestående av sentralbanker. Engelsk: *Bank for International Settlements.*
*Bureau of Industry and Security – en amerikansk føderal etat
*Department for Business, Innovation and Skills – et britisk departement
*BIS Records – et skandinavisk plateselskap
*Best in Show, beste hund på en hundeutstilling
Runekalender

En **runekalender** er en kalender med runetegn.

Runekalenderen er trolig en svensk oppfinnelse. Kalenderen ble brukt på 1500- og 1600-tallet, men hadde en ny periode av popularitet på slutten av 1700- og begynnelsen av 1800-tallet. Dette er en form for evighetskalender, med markeringer for ukedager samt de såkalte gyldentall. I noen kalendere finnes også kirkelige høytidsdager. Som symboler for ukedagene ble brukt de syv første tegnene i runealfabetet, og de er gjentatt 52 ganger, hvilket gir 7x52=364 dager. Gyldentallene ble markert med runealfabetets 16 runer samt tre nyskapte runer.

Materialet som kalenderen ble tegnet på varierte, og man har funnet kalendere risset i ben og tre eller skrevet på pergament. Den eldste runekalenderen som man har funnet, «Nyköpingsstaven», er fra 1200-tallet og er risset i tre.

## Eksterne lenker
* Primstav (svensk)
Trekktvang (sjakk)

**Trekktvang** (fra tysk *Zugzwang*) oppstår når den spilleren som er i trekket bare kan gjøre trekk som forverrer stillingen.

Trekktvang er viktig i sjakk, da en grunnleggende regel er at man er pliktig til å utføre et trekk når motstanderen har utført sitt. Det kan være lett å tenke at det alltid er en fordel å ha muligheten til å utføre et trekk, men dette er ikke alltid tilfelle. I mange stillinger finnes det ingen gode trekk slik at man ufrivillig blir tvunget til å svekke sin egen posisjon. Når man er i en slik situasjon sier man gjerne at man er i trekktvang.

## Referanser


## Eksterne lenker
* ''List of All Known Mutual Zugzwangs'', chess.jaet.org
Lightweight Directory Access Protocol

**Lightweight Directory Access Protocol** (**LDAP**) er en protokoll (språk) som brukes til oppslag i en katalogtjeneste på en server. Og brukes blant annet i Microsofts Active Directory servere. Den brukes både til spørring og endring på en nettverksserver. LDAP bruker port 389.
Reaksjonsdannelse

I Sigmund Freuds psykoanalytiske teori er **reaksjonsdannelse** en forsvarsmekanisme der angstskapende eller uakseptable følelser blir erstattet av sine motsatser. Denne mekanismen er ofte karakteristisk ved tvangsnevroser. Når denne mekanismen blir overanvendt, særlig i forbindelse med egodannelsen, kan det bli et permanent karaktertrekk. Dette skjer ofte hos personer med kompulsiv karakter og kompulsive personlighetsforstyrrelser. Dette indikerer ikke at dens periodevise fremkomst alltid fremstår som kompulsivitet, men at den kan føre til tvangsadferd.

## Referanser
Synopsis of Psychiatry, 9th Edition. Kaplan & Saddock, 2003
Bayer

**Bayer** kan vise til:

* Person eller noe fra Bayern
* Bayer (øl), ølsort
* Bayer (selskap), farmasøytisk selskap
** Bayer Schering Pharma

;Personer
* Johann Bayer, tysk astronom
* Sebastian Bayer, tysk friidrettsutøver
* Herbert Bayer, designer
* Ernest Bayer, roer fra USA
* Gustav Bayer, turner
* Johann Christoph Bayer, tysk-dansk porselensmaler
Advent Christian Church

**Advent Christian Church** er et religionssamfunn innen adventistbevegelsen som hovedsakelig har medlemmer i USA og Canada. 

Kirken ble organisert i 1860 i Salem i Massachusetts. De første medlemmene hadde bakgrunn i William Millers forkynnelse. Kirken har i dag sitt hovedsenter i Nord-Carolina og er organisert i fem regioner i USA og Canada. Den hadde i 2002 omring  medlemmer i omkring 300 menigheter. Den driver misjonsvirksomhet i flere land i Asia. Kirken driver også Aurora University, som ble opprettet like etter kirkens grunnleggelse.

Kirken holder frem at alle døde er ved ubevissthet frem til Jesu gjenkomst, da det skal holdes dom og deretter opprettes et rike på jorden. Medlemmene bruker den første dagen i uken til religiøs virksomhet. Kirken har ingen regler om kosthold, slik Syvendedagsadventistene har.

## Referanser


## Eksterne lenker
*
Lornts Heimdal

**Lornts Heimdal** (født 5. april 1919, død 11. april 2003) fra Sparbu i Steinkjer var en ildsjel innen idrettslivet. For denne innsatsen mottok han Nord-Trøndelag fylkes kulturpris i 1985. I det sivile liv var han vaktmester ved Mære skole.

Han var formann i Sparbu IL fra 1950 til 1980, medlem av styret i *Inntrøndelag idrettskrets* i 11 år, og samme periode leder for kretsens idrettsmerkeutvalg. Han var medlem av komiteen for Sagamarsjen i om lag 15 år, og var i cirka 30 år friidrettsdommer, både lokalt og på nasjonalt nivå. 

Han mottok idrettskretsens *hedersmedalje i gull*. Hans første egne idrettsprestasjoner var i hoppbakken.

## Referanser
Salem (Massachusetts)

**Salem** er administrasjonsbyen i fylket Essex County i den amerikanske delstaten Massachusetts. Kystbyen ligger i regionen North Shore som en av de viktigste for historien i New England. Den er blant de mest betydningsfulle havnebyene i puritansk historie i USA. Byen ble grunnlagt i 1626 som en av de første i landet og har bevart både rådhus og en rekke andre sentrumshus fra 1600-tallet. Den fikk status som britisk koloni i 1629.

Byen Salem hadde en befolkning på 41 340 innbyggere ved folketellingen i 2010. Salem og Lawrence var fylkesseter for Essex County før opphevelsen av fylkesregjeringen i 1999.

Byen er mest kjent for hekseprosessene i Salem, som pågikk i ett år fra 1692 til 1693 og førte til at 20 mennesker ble henrettet som hekser, og ytterligere minst fem døde i fengsel, etter løse påstander fra andre byborgere. Dagens Salem har mye av sin kulturelle identitet knyttet til historien om disse hekseprosessene: politibilene er merket med heksesymbol, en lokal barneskole heter Witchcraft Heights Elementary School, idrettslaget på den videregående skolen i byen blir kalt for «the Witches» og så videre. I turistreklamen markedsføres Salem som en blanding av historiske steder og et levende sentrum med mer enn 60 restauranter og kafeer.
10. januar 2013 signerte president Barack Obama ordre HR1339 som utpeker Salem som opprinnelsessted for USAs nasjonalgarde.

I Salem er det ulovlig for et ektepar å sove naken i et leid rom.

## Referanser


## Litteratur
* Booth, Robert (2011): ''Death of an empire : the rise and murderous fall of Salem, America's richest city'', 1. utg., New York: Thomas Dunne Books, ISBN 978-0-312-54038-8
* Morris, Richard J. (desember 2000): «Redefining the Economic Elite in Salem, Massachusetts, 1759-1799: A Tale of Evolution, Not Revolution» i: *The New England Quarterly*, **73** (4), s. 603–624.
* National Park Service: «Salem Maritime Salem Maritime National Historic Site: Official Map and Guide»  (PDF), United States Department of the Interior
* Norton, Mary Beth (2002): *In the Devil's Snare: The Salem Witchcraft Crisis of 1692*, 1. utg., New York: Alfred A. Knopf, ISBN 0-375-40709-X

## Eksterne lenker
* 
* Salemweb.com
Olympiastadion (Kyiv)

**Olympiastadion**, eller **NSC Olympijskij** (ukrainsk: *Національний спортивний комплекс «Олімпійський»*), er et stadion i Ukrainas hovedstad Kyiv. Det benyttes til ulike idretter. Med en tilskuerkapasitet på 70&nbsp;050 er det landets største stadion. Det ble åpnet 12. august 1923, og ble renovert i 1941 og 1999.

Stadionet benyttes som hjemmebane for  og Dynamo Kyiv. Det benyttes også under EM i fotball 2012, og blant annet finalekampen skal spilles der. Stadionet var også arena for flere av fotballkampene under OL i Moskva i 1980, og dette er bakgrunnen for navnet det har i dag.

Like ved stadionet ble det mellom 1966 og 1968 bygd en hoppbakke. Olympiabakken eksisterte til 2004, da den ble revet.

## Navn
Stadionet har hatt mange forskjellige navn opp i gjennom årene:

* Det røde stadionet (1923–1935)
* Kosior Respublikanskij Stadion (1936–1938)
* Respublikanskij Stadion (1938–1941)
* Khrusjtsjov Respublikanskij Stadion (1941–1962) 
* Kyiv Sentralstadion (1963–1979)
* Respublikanskij Stadion (1979–1996)
* NSC Olimpijskij (1996–).

## Referanser


## Eksterne lenker
*
ISO 3166-2:NO

**ISO 3166-2:NO** er Norges del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Norge er det definert koder for 11 fylker og 2 arktiske regioner (Svalbard og Jan Mayen).

Hver kode består av to deler, atskilt av en bindestrek. Første del er , ISO 3166-1 alfa-2-koden for Norge. Andre del er to sifre. De to sifrene tilsvarer fylkenes fylkesnumre.

Svalbard og Jan Mayen har kollektivt en egen kode i ISO 3166-1, med alfa-2-koden .

## Nåværende koder

## Endringer
Følgende endringer i Norges oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Norges fylker
* Svalbard og Jan Mayen
* ISO 3166-2:SJ
* ISO 3166-2:BV

## Eksterne lenker
* Counties of Norway, Statoids.com
Stadion Rajko Mitić

:*For det brasilianske stadionet, se: [[Maracanã]]*

**Stadion Rajko Mitić**, tidligere kjent som **Stadion Crvena Zvezda** eller også kjent som **Marakana**, er et flerbruksstadion i Beograd. Den er først og fremst kjent som hjemmebanen til Røde stjerne Beograd og har en kapasitet på 55&nbsp;538. Det er også hjemmebanen til Serbias herrelandslag i fotball. Det ble åpnet 1. september 1963. 

Stadion var vertskap for finalen under EM i fotball 1976. Den byttet navn i 2014 og ble oppkalt etter den tidligere klubblegenden Rajko Mitić.

## Referanser
Lornts Mørkved

**Lornts Mørkved** (født 28. mars 1950) er en humorist og bygdeutvikler fra Høylandet i Nord-Trøndelag. Han er kjent for å ha etablert Norsk Revyfestival og Toillingforbundet. 

Han er sønn av gårdbruker Anders Mørkved og hustru Anna Marie Vannebo, og oldebarn av ordfører Anders L. Mørkved. Han er utdannet landbrukskandidat i bygningsfag fra Norges landbrukshøgskole. I 1991 overtok han som gårdbruker på slektsgården Mørkved. Lornts Mørkved driver firmaet Høylandet Film og TVProduksjon AS, i den forbindelse var det hans ansvar at det ble redigert inn opptak av rødrev i langrennssendingene under Vinter-OL 1994.

Mørkved ble tildelt Nord-Trøndelag fylkes kulturpris i 1990, men nektet å motta prisen, i protest mot fylkeskommunens beskjedne støtte til revyfestivalen. Han har senere fått *Senor Lyng-prisen* fra Bjørn Lyng i 2005, og *Tæls hederspris* fra Sparebank1 Midt-Norge i 2005. 

## Referanser


## Litteratur
* *Oppvekst i kruttrøyk*. Naturforlaget, 2005. *selvbiografi*. ISBN 82-529-2952-4
* *Vi lager revy*. Schibsted, 1985. ISBN 82-516-1042-7
Sjøgata

**Sjøgata** finnes flere steder i Norge:

* Sjøgata (Mosjøen)
* Sjøgata (Oslo)
* Sjøgata (Tromsø)
* Sjøgata (Larvik)
* Sjøgata (Skedsmo) – Lillestrøm
* Sjøgata (Bodø)
* Sjøgata (Fauske)
* Sjøgata (Hadsel) – Melbu
* Sjøgata (Levanger)
* Sjøgata (Lenvik) – Finnsnes
* Sjøgata (Stranda)
* Sjøgata (Ulstein) – Ulsteinvik
* Sjøgata (Namsos)
* Sjøgata (Vågan) – Svolvær
* Sjøgata (Berlevåg)
* Sjøgata (Eid) – Nordfjordeid
* Sjøgata (Andøy) – Andenes
* Sjøgata (Vågsøy) – Måløy
* Sjøgata (Hemnes) – Hemnesberget
* Sjøgata (Vågan) – Kabelvåg
* Sjøgata (Harstad)
* Sjøgata (Åmot) – Rena
* Sjøgata (Ørland) – Uthaug
* Sjøgata (Sortland)
* Sjøgata (Moss)
* Sjøgata (Hammerfest)
* Sjøgata (Stjørdal)
* Sjøgata (Nordkapp) – Honningsvåg
* Sjøgata (Sør-Varanger) – Kirkenes